महेश भट्ट ने किया याद, बोले- ‘मेरे बुरे वक्त में वो मेरे साथ था’
Bollywood Movie Arth Producer Death Case - Mahesh Bhatt. महेश भट्‌ट की फिल्म ‘अर्थ’ के प्रोड्यूसर रहे कुलजीत पाल का शनिवार को निधन हो गया। 90 वर्षीय कुलजीत बीते काफी वक्त से बीमार चल रहे थे।
महेश भट्‌ट की फिल्म ‘अर्थ’ के प्रोड्यूसर रहे कुलजीत पाल का शनिवार को निधन हो गया। 90 वर्षीय कुलजीत बीते काफी वक्त से बीमार चल रहे थे। उनके निधन की जानकारी देते हुए मैनेजर संजय बाजपेयी ने बताया कुलजीत को दिल का दौरा पड़ा था।
उनके सपोर्ट के बिना ‘अर्थ’ नहीं बना पाता
कुलजीत के निधन की खबर सुनकर बॉलीवुड की हस्तियों ने अपना दुख जताया है। फिल्म ‘अर्थ’ के डायरेक्टर महेश भट्‌ट ने भी उन्हें याद किया। महेश ने कहा, ‘कुलजीत एक शेर दिल प्रोड्यूसर थे और वो मेरे अच्छे और बुरे वक्त में हमेशा मेरे साथ खड़े रहे। मैं उनके सपोर्ट के बिना ‘अर्थ’ जैसी फिल्म नहीं बना पाता।’
रिलीज नहीं हो पाई डायरेक्टोरियल डेब्यू फिल्म
कुलजीत को बॉलीवुड में ‘अर्थ’, ‘वासना’, ‘परमात्मा’ और ‘आज’ जैसी फिल्में प्रोड्यूस करने के लिए जाना जाता है। इसके बाद वे 1979 में रेखा और बिस्वजीत को लेकर ‘दो शिकारी’ नाम से एक फिल्म बना रहे थे। कुलजीत इसे डायरेक्ट भी करने वाले थे। हालांकि कुछ कारणों से यह फिल्म रिलीज नहीं हो पाई।​​​​​​​
29 जून को होगी प्रेयर मीट
कुलजीत के परिवार ने 29 जून की शाम मुंबई में उनके लिए एक प्रार्थना सभा का भी आयोजन किया है। इस मौके पर कई बॉलीवुड सेलेब्स भी पहुंचेंगे।